Тамчы шоу-интеллектуаль уен.
 (5-7 нчы сыйныф укучылары белән үткәрелгән сыйныфтан тыш чара) 

Максат: 
1. Укучыларда Башкортстан Республикасы, аның күренекле шәхесләре, истәлекле урыннары һәм татар халкының гореф-гадәт йолалары, әдәбияты буенча алган белемнәрен тирәнтен ныгыту; системага салу; яңалыклар кертү. 
2.Укучыларның  Башкортстан Республикасы темасы буенча белемнәрен үстерү. Укучыларга үз мөмкинлекләрен тормышка ашыру, сәләтләрен үстерү өчен өстәмә мөмкинлекләр тудыру. 
3. Укучыларда Республикабызга, татар теленә карата, аның рухи байлыкларына карата хөрмәт һәм мәхәббәт хисләре тәрбияләү; укучыларның сөйләм телен, дөньяны танып-белү, күзаллауларын арттыру, баету. 
Җиһазлау: төрле рәсем, музыка, слайдлары,плакатлар, интерактив такта. 
Катнашалар: 5-7 нче сыйныф укучылары. 

Уенның барышы: 

Хәерле көн укучылар, укытучылар һәм килгән кунаклар! Сезнең хөрмәткә без 5-7 нчы сыйныф укучылары белән әзерләгән “Тамчы шоу” уеннын башлап җибәрәбез. Өч команда арасыннан белемлеләрен, үткерләрен, зирәкләрен, булганнарын сайлап алырбыз. Тамчы шоу уены барыбызга да  яхшы таныш уен дип беләбез. 
Иң элек уеныбызның барышына һәм укучыларның чыгышларына бәя бирүче жюри әгъзалары белән таныштырып китәм. 
Жюри составы: 
Алар сезнең Башкортстан Республикасы темасы буенча алган белемнәрегезне тиешенчә бәяләрләр диеп уйлым. 

Һәм шулай итеп, бүгенге “Тамчы-шоу” интелектуаль уеныбызны башлыйбыз! 
Сүзне укучыларга бирәбез. Командалар белән танышу. (Алдан уйланылган исем, девиз әйтелә 1 нче команданың исеме: “ Сыйныфташлар.ru”  Девиз:Татулык – көчле итә. 
2 нче команданың исеме: “Канатлы Ак Барс” Девиз: Дуслык-тау күчерә. һ.б. )

Шулай итеп, беренче турны башлап җибәрәбез. Туган җирем- Башкортстан турында сораулар укыла, командалар шул сорауларга җавап бирергә тиеш булалар.Дөрес җавапны әйтергә теләүче команда йомшак уенчыкны беренче булып кычкыртырга тиеш ( һәр команданың каршында йомшак уенчыклар куелган була) 

I тур “Уйлап җавап бир” 
1. Башкортстанның башкаласы нинди шәһәр? Уфа
2. БР туган көне кайчан? 11 октябрь
3. Башкортстан гербында кем сурәтләнгән? Салават Юлаев
4. Гербнын авторы кем? Рәссам Фазлетдин Ислахов
5. БР гимнын (көен) кем язлаг? Композитор Фәрит Идрисов 
6. Гимнының сүзләрен  кем язган? Шагырьләр Рәшит Шәкүр, Равил Бикбай
7. БР флагында ничә төс, ниндиләр, нәрсәне белдерәләр? Зәңгәр-тыныч зәңгәр күк, ак-һава, яшел- җирне, азатлыкны, яшәүнең мәңгелеген белдерә. 
8. БР ничә шәһәр бар? Ниндиләр? 21
9. БР ничә милләт вәкиле яши? 130 
10. БР халык саны? 4 миллионнан артык
11. БР төп халкы? Башкортлар
12. БР ничә дәүләт теле бар? Рус теле, башкорт теле
13. БР көньяктан нинди өлкә белән чиктәш? Ырымбур Көнчыгыштан нинди өлкә белән чиктәш? Чиләбе
Көнбатыштан? Татарстан
14. Шүлгәнташ мәгарәсе нинди районда урнашкан? Бөрҗән 
15. Әлшәй районының үзәге? Раевка
16. Республиканың иң зур күле? Асылыкүл
17. Республиканың иң коры районы? Хәйбулла
18. КА-32 вертолетлары кайда җыела? Күмертау шәһәре
19. 112-чы Башкорт кавалерия дивизиясенең легендар командиры? Миңлегали Шайморатов
20. БР нинди бөек кешеләр туган? (М. Гафури, Г. Ибраһимов, Ш. Бабич, Александр Матросов, М. Шайморатов, Мостай Кәрим һ.б.)
21. Нинди милли бәйрәмнәр үткәрелә? Сабантуй, Шәҗәрә, Ураза бәйрәм, Нәүрүз 
22. Башкортстанның үз ирке белән Рус дәүләтенә кушылу елы? 1554 - 1557

II тур "Шигырь сөючеләр " конкурсы. 

-Шигырьләрдән алынган өзекләрнең исемен һәм авторын искә төшерегез. 

Бик матур бер җәйге көн: өстәл янында бер сабый. 
Ян тәрәзә каршында иртәге дәресен карый. 
Чын күңел белән карый ул, кат-кат әйтеп һәр сүзен, 
Бик озак утырды бер дә алмастан күзен. 
(Г.Тукай “Эш беткәч уйнарга ярый”) 

Ак чәчәкләр ява.
Дөнья матур, 
Шундый матур булып тоела; 
 “Ак чәчәкләр” Һ.Такташ

Туган тел — иң татлы тел, 
Туган тел — иң тәмле тел. 
Тәмле дип, телең йотма — 
Туган телне онытма! 
(Ш.Галиев) «Туган тел» 

Җиктереп пар ат, Казанга туп-туры киттем карап;
Чаптыра атларны кучер, суккалап та тарткалап.
“Пар ат” Г.Тукай


Дөнья мине
Үзгәртте:
Еламаска өйрәтте.
Күлмәк җиңен ертасымы? – 
Бәйлисе бар
Йөрәкне.
“Кайсыгызның кулы җылы?” Х. Туфан


И, сабыйлар! Эшләгез сез, иң мөкатдәс нәрсә эш; 
Эш агачы һәрвакытта бик юмарт китерер җимеш. 
Яшьлегеңдә бик тырышсаң, эшкә бирсәң чын күңел, 
Каршыларсың картлыгыңны бик җиңел. 
(Г.Тукай “Эшкә өндәү”) 

III-тур  “Башы телемдә, ахыры төендә” 
( мәкальнең башы миннән, ахыры командалардан) 
Мәкальнең ахырын тап: 
• Кем эшләми- ...( шул ашамый). 
• Тырышкан табар-...(ташка кадак кагар). 
• Эш сөйгәнне... (ил сөйгән). 
• Ана күңеле балада- ...(бала күнеңеле далада). 
• Күрше хакы,... (тәңре хакы). 
• Бүгенге әшне иртәгәгә ...(калдырма) . 
• Аз сөйлә... (күп тыңла) . 
• Белемле үлмәс...(белемсез көн күрмәс) 
• Көче бар берне егар...( белеме бар меңне егар) 

Табышмакның җавабын тап: 
• Җәен соры, кышын ак.(куян) 
• Үзе нәни, үзе йомшак, тәгәри бер сары йомгак.(чеби) 
• Ашар өчен туныйсың, тунаганда елыйсың.(суган) 
• Көн белән төн уртасында нәрсә бар? (Ө хәрефе) 
Бар бер үлән чокырда, Аны таный сукыр да (кычыткан)
Кешегә җиде яшь тулгач, ул нишли? (8 чыга)

IV тур Капитаннар ярышы . "Дөрес җавап" уены 
"Әйе", "юк" дип җавап бирергә тиеш булалар. 

5 кл “Сыйныфташлар.ru” командасы капитанына сораулар:                                                  
- Муса Җәлил рәссаммы? (Юк) 
- Яр-Чаллы шәһәрме? (Әйе) 
- Идел күлме ? (Юк) 
- Унике санмы? (Әйе) 
- Фидан Гафаров президентмы? (Юк) 
- Дим елгамы? (Әйе ) 
- Г.Тукай премиясе бармы ? (Әйе) 
- “Галиябану” сәхнә әсәреме? (Әйе ) 
- Күннән чигеп эшләнгән татар милли аяк киеме читекме? (Әйе) 
- Алка баш киемеме? (Юк) 
 
6 кл “Канатлы Ак барс” командасына сораулар: 
- Кыштан соң көзме ? (Юк) 
- Башкортстанның  президенты Хәмитов Рөстәм Зәки улымы ? (Әйе) 
- Дүртөйледә Пушкин урамы бармы ? (Юк) 
- Сабантуй бәйрәме кыш көне буламы? (Юк ) 
- Камзул аяк киемеме? (Юк) 
- Салават шәһәрме? (Әйе) 
- Әнвәр Нургалив язучымы? (Юк) 
- Футбол командасында 11 уенчымы? (Әйе) 
- Яз көне аҗаган буламы? (Юк) 
- Уфада метро бармы? (Юк) 
7 кл. 
- “Юлдаш” район газетасымы? (Әйе) 
- Бакалы районмы? (Әйе) 
- Башкорстанның флагында өч төсме? (Әйе) 
- Салават Фәтхетдинов язучымы? (Юк)
· “Бала белән Күбәләк” шигырьме? (Әйе)
· Калфак аяк киемеме? (Юк)
· Татар алфавитында 39 хәрефме? (Әйе)
· Нәүрүз милли бәйрәмме? (Әйе)
· Бай, матур, зур – сыйфатлармы? (Әйе)
· Наҗар Нәҗми якташ шагырьме? (Әйе)
· Декабрь утызы белән бетәме? (Юк)

V тур “Күбрәк сүз тап” 
Командаларга “УНИВЕРСИАДА” сүзе бирелә. Бер минут эчендә сүзләр уйлап язарга тиеш. 
(ун, ир, ис, ау, дару, ару, редис, ара, син, сару һ.б.с.) 

VI “Җырның исемен әйт” 

1. “Кояш гомере телим мин әнием сиңа” җыры. 
2. “Кышкы романс” җыры 
3.  “Кичке Дүртөйле” җыры 
4. “Туган тел” җыры 

Йомгаклау 
-Ә хәзер сүзне  жюрига бирәбез. Рәхим итегез! 
-Укучылар шуның белән безнең уеныбыз тәмам. Үзегез өчен күп кенә кызыклы мәгълуматлар алгансыздыр дип ышанып калабыз.Һәм уеныбызны “Туган ягы гөлләр иле” җыры белән тәмамлыйбыз! Барыбыз да җырлыйбыз. 
- Игътибарыгыз өчен зур рәхмәт! Сау булыгыз!




УНИВЕРСИАДА










УНИВЕРСИАДА






[bookmark: _GoBack]



УНИВЕРСИАДА


